Kosovë, përpjekje për të ratifikuar marrëveshjen me Malin e Zi
Marrëveshja e nënshkruar në fund të gushtit të vitit 2015 është ratifikuar nga parlamenti i Malit të Zi, por nuk është ratifikuar nga Kosova për shkak të mospajtimeve
Parlamenti i Kosovës ende nuk ka vendosur një datë për mbajtjen e seancës për ratifikimin e marrëveshjes për shënimin e kufirit me Malin e Zi, pas shtyrjes së seancës së paralajmëruar për ditën e djeshme. Shtyrja ishte pasojë e faktit që ende nuk janë siguruar votat e mjaftueshme për ratifikimin e marrëveshjes. Miratimi i saj, kërkon dy të tretat e votave të parlamentit 120 vendesh. Lëvizja Vetëvendosje ka paralajmëruar që nuk do ta votojë marrëveshjen ndërsa lista serbe ende nuk ka marr qëndrim për një gjë të tillë. Javën e kaluar, presidenti i Kosovës Hashim Thaçi dhe ai i Malit të Zi Filip Vujanoviç janë pajtuar që të punojnë për të mundësuar ratifikimin e marrëveshjes për shënimin e kufirit duke përfshirë edhe mundësinë e korrigjimeve të vijës kufitare të përcaktuar më marrëveshjen e nënshkruar në gusht të vitit 2015. Qeveria e Kosovës tashmë ka votuar dokumentin që do të jetë pjesë shtesë e marrëveshjes për kufirin. Kryeministri Ramush Haradinaj tha të hënën se po punohet që marrëveshja të votohet në parlament. tha ai. Ai bëri thirrje që marrëveshja të përkrahet nga deputetët. tha kryeministri Haradinaj. Marrëveshja e nënshkruar në fund të gushtit të vitit 2015 është ratifikuar nga parlamenti i Malit të Zi, por nuk është ratifikuar nga Kosova për shkak të mospajtimeve që çuan edhe në skena të dhunshme në parlament dhe jashtë tij. Kundërshtarët e marrëveshjes pohojnë se Kosova humb mbi 8 mijë hektarë tokë. Mos ratifikimi i kësaj marrëveshjeje që është kusht për liberalizimin e vizave ka bërë që qytetarët e Kosovës ende të presin në radhë për viza para ambasadave evropiane.